بسم الله الرحمن الرحيم. الحمد لله رب العالمين واشهد ان لا اله الا الله وحده لا شريك له واشهد ان سيدنا محمدا عبد الله ورسوله ونبيه وصفيه من خلقه وخليله
اشهد انه ادى امانات ربه وبلغ رسالات دينه وجاهد في سبيل الله حق جهاده حتى اتاه اليقين اللهم صل وسلم وبارك عليه وعلى اله وصحابته ومن دعا بدعوته واستن بسنته واهتدى بهداه الى يوم الدين
اللهم ان قلوبنا بين اصبعين من اصابع رحمتك اللهم فبرحمتك يا ذا الجلال والاكرام صرف قلوبنا الى طاعتك واصرف قلوبنا عما لا يرضيك ونق قلوبنا من دخنها وريائها وفسادها واجعلها قلوبا سليمة يوم يقوم الناس لرب العالمين
اللهم انه لا سلطان على القلوب الا لك انت تكرمها وتهديها وتصرفها الى الطاعة. ونحن لا حول ولا قوة لنا الا بك يا ارحم الراحمين نبرأ من حولنا وطولنا وقوتنا
الى حولك وطولك وقدرتك انت الحنان المنان الذي لا شريك لك اللهم فخذ بايدينا اليك اخذ الكرام عليك يا ارحم الراحمين ولا تجعل في قلوبنا من هو اكبر منك. ولا ما هو اعظم سلطانا من سلطان طاعتك وحبك يا ذا الجلال والاكرام
اللهم انا لا نعتمد على عزم عزمناه ولا على رغبة رغبناها. وانما نعتمد على عونك ومددك. منك العون وانت الله اياك نعبد واياك نستعين. اللهم لا تحرمنا عونك اللهم كم قعدت بنا عزماتنا
كم اردنا ان نطيع وقعدت بنا عزماتنا وانت الغفور الرحيم. انت من يقبل المعذرة. انت يا ذا الجلال والاكرام من يعفو ويصفح اللهم ان كانت الطاعة اليك فان التقصير لا فرار منه الا اليك. اللهم خذ بايدينا اليك اخذ الكرام عليك
واجعل عملنا كله خالصا لوجهك الكريم. لا تجعل لاحد سواك فيه شيئا. وارزقنا صدق النية واخلاص اخلاص العمل برحمتك يا ارحم الراحمين ايها الاحبة الكرام السلام عليكم ورحمة الله وبركاته
اود اولا في بداية هذا اللقاء ان اوضح ايضاحا هاما جدا. وان اعتذر اليكم اعتذارا كبيرا جدا في الاسابيع الماضية اه اه موعد البرنامج الطرب واحيانا اضطررنا لعدم التواجد يعني ربما
آآ لفترة طويلة تلات اسابيع او اربع اسابيع اضطررنا لعدم ان لا يكون البرنامج مباشر وان تذاع حلقات سابقة الحقيقة كان الله في عونهم الاخوة الكرام ادارة هذه القناة اه عندهم وفرة في البرامج وعندهم زحام
وعندهم لا شك نفقات وتكاليف وبالتالي عليهم اعباء وعندهم آآ اعلانات وما الى ذلك فهذا ادى الى تكدس المواعيد يعني المواعيد كانت بالنسبة لهم مزدحمة جدا فكنا نتفق على مثل الساعة حداشر مساء ثم تحدث ظروف يترحل الامر الى فترة ابعد وانا عارف الناس عايزة
وفي نفس الوقت الحقيقة جزاهم الله خيرا ارتباط الناس بالمعنى او بالفكرة او المنهج والسلسلة يريدون ان يصلوا الى نهايتها جعلهم يرتبطون احيانا اضطروا يسهروا فلما كنا بنبدأ متأخرين جدا كانوا يبتدوا يعني يتأخروا الوقت
طويل الحقيقة ادارة القناة ربنا يكرمهم بذلوا جهد كبير جدا في محاولة تعديل الخريطة كذا مرة ومحاولة ضبط البرنامج وانا نفسي ما اقدرش اخلي بدري قوي لانه انا مع الاسف
اه شخص مشغول في وقت اليوم وفي النهار وحتى وقت متأخر يعتبر لا استطيع اني اعطي موعد يكون بدري. تعبناهم معنا وتعبونا معهم والى ان وصلنا الى خريطة واراد الله سبحانه وتعالى شيئا اخر وهو انه يأتي آآ آآ طبعا احنا برضو آآ بنتكلم الاخوة جزاهم الله خيرا
في كل بلاد الدنيا ولكن بنتكلم عن التوقيت المصري بيحصل فيه مع بداية الصيف ترحيل للساعة. الساعة حداشر تصبح اتناشر فكنا ما صدقنا اتفقنا على الساعة حداشر وجاءت الساعة وترحلت فاصبح المعاد الجديد
معنا حداشر ده انه يصبح اتناشر عشان البرامج اللي قبلنا والبرامج اللي بعدنا والبرامج اللي في الوسط. يعني المسألة بين كل هذه الاعتبارات وعدم امكانية تحديد مواعيد بدري وما الى ذلك. خدت مع الاخوة الكرام المتابعين آآ
برنامج او للمنهج اللي احنا ماشيين به بصفته آآ منهج واخد خطوة خطوة خدت معهم تعب شوية وانا عارف هذا الكلام. وآآ خصوصا التلات مرات اللي انا اضطريت اني ما اجيش فيها لما وجدت ان الموعد ممكن يكون متأخر جدا
وما الى ذلك. آآ الحقيقة ربنا يكرمهم اتفقنا على وزي ما بقول الزحمة اللي عندهم كان الله في عونهم لكن حصل هم عملوا شيء عزيم. ارجو النهاردة اني اقوله لحضراتكم علشان حتى اللي مش بيشوف النهاردة ارجوكم تبلغوه. علشان
انا يعز علي ان احنا نقطع تسلسل الفكرة ويعز علي ايضا انه الفكرة لا تأخذ آآ يعني انهارها وسريانها هو آآ تدفقها مع الاخوة. فالحقيقة الادارة القناة ربنا يكرمهم عملوا شيء عزيم جدا. وهو انهم اعطونا
موعد اخر ايضا اضافي لموعد اليوم خلوا بالكم بقى عشان ايه نحفظ. فاحنا ان شاء الله هيكون عندنا لقاء بكرة غدا الساعة عشرة مساء بتوقيت مصر اللي هو ايضا اصبح نفس العاشرة مساء بتوقيت بلاد الشرق
السعودية والخليج ازن والله اعلم انما عشرة مساء بتوقيت مصر. وعشرة مساء بتوقيت مكة المكرمة. ده هيكون لقاء ثابت كل يوم يوم ثلاثاء. يوم التلات الساعة عشرة مساء باستمرار ان شاء الله. وده داخل في ضمن تعديل حصل في خريطة انا مش
عايز يعني البرامج اللي انتم متعودين عليها مستمرة زي ما هي في وقتها. انا مش مسؤول اعلن عن آآ تعديل في خريطة البرامج. انا بس بتكلم في حدود برنامجنا ولقائنا هذا. فان شاء الله كل يوم ثلاثاء بلا انقطاع بمشيئة الرحمن الساعة عشرة مساء بمشيئة الرحمن. وهيعد
تاني يوم الصبح الساعة تمانية الصبح يعني يبقى الاربع الصبح انما ميعاده تلات عشرة مساء. طيب لقاءنا ده بعد مشقة بالغة واه جهد كبير منهم. الحقيقة ربنا يكرمهم وهم يعني اولا انا انتهز الفرصة اني اشكر لهم
على ملأ من الناس درجة اجتهادهم في انهم في التجاوب معي ويعني وهذا فضل ومكرمة كبيرة وانا وهم يعني ربنا جعلهم سببا لخيرات ربنا يبارك فيهم. البرنامج ده احنا هنبقى مضطرين في الفترة القادمة انه هيستمر بس
ده هيبقى موعده الساعة اتناشر الا ربع حداشر خمسة واربعين اتناشر الا ربع. يعني احنا النهاردة بدأنا بس نظرا لان الموعد آآ عرفت بالتعديل مؤخرا انما اتناشر الا ربع بالظبط
يبدأ البرنامج ان شاء الله وياخد وقته الطبيعي اللي احنا بنستغرقه الى نهايته بازن الله تبارك وتعالى موعد الاعادة الحقيقة ان هو يبدو انه آآ لا يزال لسة ولا يزال امل ان هو يعني يتزبط لانه احنا كنا رحلناه
من الايام العادية ايام العمل لان كان في ناس يقولوا لي طب دلوقتي انت بتبدأ متأخر تخلص متأخر واحنا عندنا شغل فمعاد الاعادة لما ييجي تاني يوم زي ما كان قبل كده الساعة آآ واحدة الضهر ولا اتنين الضهر بنكون لا زلنا في
يشغلنا فتكرمت الادارة مشكورة برضو خصصت له موعد يوم الجمعة بعد صلاة الجمعة. لكن سبحان الله برضه تعديل فاصبح دلوقتي موعد الاعادة في وسط صلاة الجمعة يعني ازن هو بيبقى الساعة اتناشر الضهر قبل الجمعة بشوية آآ يعني يعني ممكن يلحقوا الاخوة الرجال
كان يلحقه في آآ ساعة ولا نص ساعة ولا ساعة الا ربع وبعدين بعد كده يتركه للزوجات اللي مش هينزل له اللي مش هينزل لنا يصلين الجمعة وان كنت انا افضل انه النساء كمان تنزل تصلي الجمعة
لكن يبقوا يلخصوا لهم الباقي بقى ولا شيء يعني والله المستعان. طيب خلاصة الكلام ده ايه؟ ان احنا اصبح لنا معادين في الاسبوع معاد يوم الاتنين الاثنين اسبوعيا زي ما احنا مستمرين الساعة اتناشر الا ربع
وموعد يوم الثلاثاء الساعة عشرة مساء طيب اعمل انا بقى ايه الموضوع المهم اللي احنا بنتكلم فيه. انا بتكلم عن منهج ضخم اللي هو كيف خطا الاسلام بالناس خطوة خطوة
من الظلمات الى النور. اسمها ايه اول خطوة؟ وبعدين اسمها ايه؟ تاني خطوة واسمها ايه؟ تالت خطوة. يعني نتكلم عن اخراج الناس من الظلمات الى النور خطوة بخطوة ما ينفعش واحد يشوف خطوة ويسيب خطوة ما ينفعش يمشي على سطر ويسيب سطر ما ينفعش. مضطر ان هو يتابع تسلسل البرنامج ومن
لازم يشوف كل مرة ويكتب ويراجع ان اراد ان يخرج من الظلمات الى النور وان اراد ان يتتبع سنة وانا قلت لكم ان سنة النبي يعني طريقة النبي. انا زعلان جدا من انه الناس بتتصور ان سنة النبي معناها الامور التفصيلية ازاي
اقص ضوافري هي دي سنة لكن سنة النبي مش اني اقص ضوافري ازاي واكل ازاي واشرب ازاي فقط ده دي تفصيلات. انما سنة النبي يعني نزعة النبي في الحياة طريقة النبي في العيش. طريقته في الدعوة. طريقته في اقامة الاسلام. طريقة كاملة منهج
ازاي اتصرف بعلم الناس كيف يتصرفون كيف يتصرفون بعقولهم يفكروا ازاي يعطوا ارائهم كيف طريقته في المعيشة؟ طريقته في كل شيء. فمن شاهد مرة وترك مرة وشهد مرة وترك كم مرة لن تتكون عنده الفكرة الاجمالية لطريقة معيشة النبي صلى الله عليه وسلم او طريقة تصرفه في الحياة
اعمل انا ايه بقى؟ ازا كان الناس عندها الصبح شغل ومش مستعدة تسهر سهر كبير نعمل ايه؟ فالحقيقة انا عايز استأزنكم في حاجة. احنا النهاردة ان شاء الله اولا وهتبقى سابقة يعني كأننا كأنه سبق في في هذه في هذه
انا النهاردة هتلقى الاتصالات الكريمة من الاخوة الاكرمين. يعني من يتصل سوف ارد عليه ان شاء الله. يعني بازن الله تعالى وانا عارف ان انا اثقلت كثيرا في الفترة الماضية وساثقل مرة اخرى برضو بان احنا نريد ان نوفر الوقت للموضوع. فعشان كده انا عارف
ان احنا ما بناخدش اتصالات وامرنا لله لكن آآ الناس مشكورين فتحوا لنا آآ نافذة اخرى فنقدر نوزع بين الموضوع الاصلي وبين الاتصالات ان شاء الله. فانا عايز استشيركم انا بفكر ان انا انقل الموضوع الاصلي بتاعنا اللي هو
هو سلسلة او موضوع آآ الخطوات التي اتبعها النبي عليه الصلاة والسلام والتي انتهجها الاسلام في اخراج الناس من الظلمات الى النور خطوة ثم خطوة الترتيب والفقه والمنهجية والعمق انقل البرنامج ده ايه او انقل الموضوع ده وان كان يناسب اسم التبيان
يعني يناسب انه ده تبيان لكن معلش خلينا سبنا من الاسماء دلوقتي انما بافكر ان انا انقله من يوم الاتنين النهارده الى بكرة بحيس ان يبقى موعدنا حول اخراج الناس من الظلمات الى النور
يوم التلات الساعة عشرة مساء ولعل ده يفرح الاخوة اللي كانوا بيحضروا في مسجد عقبة لانهم كانوا تعودوا انه موعد اللقاء الاسبوعي يوم الثلاثاء فيبقى على الاقل اهو في في شيء من
يعني واحنا آآ بقينا معهم على عاطفة آآ بالغة سنين طويلة وتكلمنا في امور من من انوار من انوار الايمان الحقيقة وانوار الاسلام نسأل الله ان هو ينير قلوبنا بها وان تبقى اثارها في القلوب
فيمكن يعني يتذكروا به الفترة السابقة وانه يعني كيف كان هذا اللقاء كان له آآ هذه العاطفة الطيبة الكريمة المباركة. فاذا خلاصة بفكر ان انا اخلي البرنامج الذي يتكلم عن هذه السلسلة عشرة مساء الثلاثاء بحيس انه يبقى معظم الناس
ان يتابعوه وبيقعد من عشرة مثلا لحداشر ونص ولا حاجة يعني فترة حتى اللي بينام بدري قوي يضطر يسهر نشوف هنعمل ازاي وان نخصص لقائنا الاصلي اللي هو يوم الاتنين بالليل ده يوم الاتنين مساء اللي هو هيكون اتناشر الا ربع لموضوع اخر او
الموضوع الاخر الذي قد اراه وبرضو تبقى فيه فرصة للتواصل مع الاسئلة التي كم قصرت في آآ في التجاوب معها او ما الى ذلك ما اعرفش يعني ازا كان بس تسمح لي خمس دقايق اتصالات بعد خمس دقايق فقط يعني اكمل النقطة دي
ثم اخذ اتصالات الاخوة الكرام اه فما اعرفش يعني الحقيقة كما يقول اشيروا علي ايها الناس. تبعتوا بقى رسائل تتصلوا بالتليفون تقابلوني في الشارع. انما على كل حال انا شخصيا متجه الى هزا. اني اخلي هذه
سلسلة بوصفها سلسلة يعني اعتقد انها ذات موضوع يهم الصادقين الذين يستمعون فيتبعون الذين يستمعون القول فيتبعون احسنه سنة اخليها الساعة عشرة واخلي يوم الاتنين موعد آآ تكميلي للموضوعات الاخرى فانظروا ماذا ترون
ايها الاخوة وقبل اول اتصال يعني خمس دقائق فقط يا استاذ حمدي لو تكرمت اه اه يعني آآ والاتصالات انا مش مش بالضرورة تكون حول موضوع محدد لأ ما تشاؤون يعني النهاردة اعتبروه آآ اوكازيون يعني
آآ يا اخوة الاسبوع اللي فات ده حصلت واقعة مهمة جدا جدا وخطيرة جدا ولازم اقف قدامها الجماعة الامريكان افرجوا عن واحد من اللي كانوا معتقلين لمدة خمس سنوات او ست سنوات اظن خمس سنوات كاملة. رجل مسلم
اه اه خمس سنوات كان معتقل في معتقل جوانتنامو الامريكان افرجوا عنه من تلات اربع تيام فقط وهذا الرجل هو آآ مصور تليفزيوني في احدى القنوات اعتقلوه خمس سنوات. الراجل ده لما افرج عنه
قال ايه؟ الاول معتقل جوانتنامو ده عشان برضو تستوعبو معايا درجة الخطورة في الموضوع معتقل جوانتنامو ده معتقل شف ازاي المكر والثعلب شوف يعني الاساءة امريكا انشأت هذا المعتقل الضخم الفظيع
بس برة امريكا مش في امريكا خالص في قارة تانية خالص في امريكا الجنوبية. بعيد تماما عن امريكا ليه حتى لا يخضع للقوانين الامريكية فيما يخص حقوق المعتقلين. قالوا لأ
انا امريكا هعمل انا امريكا لا قدر الله هم امريكا. انما انا امريكا هعمل معتقل لو عملته في امريكا عندي هبقى ملتزم اني اراعي الحقوق الموجودة في القانون الامريكي للمعتقلين في هذا المعتقل
انما انا هخلي المعتقل ده هعمله في مكان اخر خالص في دولة اخرى تماما في قارة تانية بعيد عني حتى تكون ممارساتي وظلمي واذلالي للمعتقلين اكثر حرية ودايما الطغاة والجبابرة والباطشين بهذه الصورة
عمل المعتقل بعيد دخل اخونا الكريم سامي الحاج وغيره خمس سنين وخرج. لما خرج سامي الحاج لو سمحتم اسمعوا اللي بيقولوه. هو اولا بيقول الكلام ده يعني بيتكلم بالعافية ده كان واقع. راجل آآ فقد يعني اصبح معصعص ما فيش حاجة
وفقد وزنه ونايم جابوه دخلوه على المستشفى مش قادر يقف على رجله جاي من امريكا من من ضيافة اقوى قوة واقوى واكبر دولة في العالم جاي بعد خمس سنين يعني مش حاجة عشرين يوم مسلا كانوا صعبين
مش عارفين يخرجوه محتفظ بصحته لأ جاي واقع يا ولداه. مسكين طب برضه ده مش مهم. مع اني هو مهم واحتسبه عند الله واشد على يديه واشد على يديه اذ رأيت النور والله حسيبه لا ازكي على الله احدا انما لما شفته على شاشات التليفزيون
يعني النور في وجهه وآآ لحيته تملأ وجهه وآآ بسمته الرقيقة انسان يعني آآ لمست فيه شيئا من هدئة الايمان والله حسيبه ولا ازكي على الله احدا. انما الرجل بعد خمس سنين خرج يقول كلمتين في منتهى الاهمية
لو سمحتم تخلوا بالكم منها. قال نمرة واحد الاهانات توجه الى المصحف والى القرآن والى العقيدة الاسلامية والى الاسلام والى المسلمين في كل يوم في هذا المعتقل وده واحد من الناس هم افرجوا عن شخصين هو راجل مشهور عشان بيشتغل في الاعلام والتاني اخ كريم ان شاء الله
واذ كنا لا نعرف شخصه بهذه الصورة انما بيقول اهانات يومية توجه يوميا مش الى مش الى المعتقلين بيقول الى القرآن. الى العقيدة الاسلامية الى الى المسلمين الى الاسلام كدين
يوميا في هذا المعتقل. طيب يا استاز هذه هي امريكا امريكا نحن لا نوجه اهانة الى عقائد. لكن بكل يوم اما يدوس مصحف اما يلقوه في المرحاض كما اه ثبت في واقعة اخرى
اما اما هذه هي. ولزلك انا عايز اقول لكم ان الحضارة الاسلامية انتشرت لانها مش الحضارة الامريكية هي دي الحضارة الامريكية الحضارة الامريكية حضارة لازم تعرفوا الناس اللي بيقولوا انهم بيعيشوا الحلم الامريكي
والرغبة في امريكا والذهاب لامريكا الديموقراطية الامريكية وو الحضارة الامريكية دي حضارة تراثها مخزي مش مش انا بقول كده لان شيخ عنده عمة ودقن وبيتكلم في الدين ده ده هو الواقع امريكا كل بلد دخلته
قتلت مئات الالاف من الناس قتلت مليون واحد قتل اتنين مليون. قتلت عشرة مليون امريكا دخلت اندونيسيا قتلت مليون اندونيسي حرب فيتنام قتلت مليون مليون مش ميت الف مش خمسمية الف مليون فيتنامي
دخلت افغانستان قتلت مليون افغاني العراق اهو اكتر من مليون ونص عراقي حتى الان فقط دخلت فين كمان ؟ دخلت الحرب في اليابان نزلت قنبلة ذرية لا اقول قتلة مليون ياباني
وانما اقول تطول الاجنة في بطون امهاتها جيل بعد جيل لان الاشعاعات الذرية اثرت على على التكوين البشري لدرجة ان تخلف ابنها وابنها يخلف ابنه لغاية الجيل اللي بعد كده
موجود اثار الاشعاع النووي للقنبلة اللي رموها على اول مدينة والقنبلة اللي رموها على تاني مدينة الحضارة الامريكية لما تقف امام الاسلام لازم تقف ذليلة متلبسة متلبسة بالعار وتشعر بالعار والذل لانها ليست كالاسلام. ولذلك الاسلام
في فترة زمنية بسيطة تمانين سنة ثمانين سنة وصل العالم كله الدنيا كلها اصبحت المعروفة يومئذ من اقصى مشرقها المعروف لاقصى مغربها المعروف انما الحضارة الامريكية الان تدخل مكان يقاومونها. شايفين ازاي؟ عارفين ليه بيقاوموها؟ شايفين في العراق بقى لهم خمس سنين
بيقاوموا الحضارة الامريكية اللي موجودة هناك مش مصدقين انها جاية آآ تعاونهم ولا انها تنقذ حقوقهم ولا تكفل حرياتهم. لا لا لا لا ولذلك عارفين ليه لو سمحتم ارجوكم يا بسطاء المسلمين انا لا اكلم حتى
آآ ائمة المسلمين ولا المفكرين ولا الدعاة ولا المتدينين ولا الملتزمين ولا اللي بيفهموا في الدين انا بتكلم مع جمهور المسلمين البسطاء في كل مكان اقول لهم لو سمحتم اعملوا معروف حاولوا تتابعوا اللي بيتقال في الانتخابات الامريكية. عارفين يا اخوة يا مسلمين كرامتكم وحريتكم
تساوي ايه هناك؟ بيتكلموا عن ايه آآ اوباما وهيلاري كلينتون وماكين المرشحين التلاتة اللي متنافسين حاليا على رئاسة الجمهورية من اصحاب الحز الاوفر في الوصول الى اصوات بيتكلموا عن ايه
يحتلوكم ولا ما يحتلوكوش بناء على ايه؟ يفضلوا ولا يمشوا بناء على ايه عارفين بناء على ايه على سعر الدولار المناقشة المناظرات وفي الصحف هناك يقول لك احنا الحرب العراقية
ممكن تؤثر على سعر الدولار وترفع قدره لان هنبقى عندنا مش عارف ايه من الثروات ونعمل يقوم الجماعة التانيين يقولوا بالعكس احنا لو خرجنا هيحصل كزا اصبحت الامة الاسلامية وكيان الشعب العراقي وكرامة الشعب العربي والمسلم اللي بيضربوه في افغانستان ويضربوه في العراق ويضربوه في كل مكان
في كل مكان وحاطين حديدهم وسلاحهم في كل مكان اصبح بيترجم الى انه ايه اللي يزود سعر الدولار زيادة عندنا ويخلي قيمته مرتفعة فهلاري كلينتون واوباما يقولوا سعر الدولار هيزيد لو خرجنا. ومكان يقول لا سعر الدولار يزيد لو بقينا
واصبح المسألة الدولار يساوي كام عرفتوا تحبوا تسمعوا بقى ما يشرفنا ويعلي قدرنا ويرفع رأسنا كمسلمين في المقابل الرسول عليه الصلاة والسلام لما لقى رجل مسلم عايز يحارب الكفار دون ان يدعوهم الى الدين وان يصيروا اخوة له والا يحاربهم وان يكونوا سادة مثلهم مثله
قال له قال له لان يهدي الله بك رجلا واحدا خير لك في رواية خير لك من حمر النعم. حمر النعم دي العربيات سيارات المرسيدس شي فورليه والكاديلاك سيارات الفارهة الفاخرة
حمر النعم اللي هي الجمال كانت عملة هذا الزمان. زي ما تقول مليون دولار وميت الف دولار ومية الف ريال وخمسمية الف جنيه. كان هي دي العملة الرسول عليه الصلاة والسلام بيتكلم عن العملة المعمول بها دية القتيل عند العرب ما كانتش بتتقال كم دينار ولا كم درهم
كانت ديت القتيل ميت جمل عشر جمال قبل ما تبقى مية كده بالجمال فدي العملة. فتجد الحديث بيتكلم عن العملة في احتلال الناس. يقول له كانه يقول لامريكا اللي بتحسبها بسعر
دولار النهاردة يقول له لان يهدي الله بك رجلا واحدا خير لك من من سعر الدولار. خير لك من حمر النعم عشان كده يا اخواني اقول لكم ان الاسلام وفي الرواية الاخرى خير لك من الدنيا وما عليها قل بقى خير لك مما طلعت عليه الشمس او غربت
الاسلام يعرف ان كرامة الناس ولذلك اللي تحركوا في الدنيا هداة الى الاسلام. اللي دعوة للاسلام اللي فتحوا الشرق والغرب اللي راحوا دعوا اندونيسيا وراحوا دعوا المغرب وراحوا دعوا الاندلس في اوروبا وراحوا اندعوا موريتانيا والسنغال في اعماق افريقيا مش اعماق قوي لكن اللي عمله دول مين؟ العرب
لا العرب بدأوا لكن كانوا يصلون الى امة من الامم امة القبط ستسلم وتحب الاسلام. هؤلاء الناس المسلمين الذين جاءوا الينا لا يريدون ان يكونوا سادة علينا. لا يريدون سعر
الدولار بتاعهم من كرامتنا ودمائنا لا يريدون ان يتحولوا الى ان يمتصوا خيراتنا لا يريدون انظمة تتبعهم لهم هؤلاء يريدون ان نكون نحن وهم سواء لا فارق بيننا وبينهم نحن فدخلوا في الاسلام فتتحوا فتسلم امة القبط ويتحركوا بالدعوة الى غيرها من
ثم امة البربر ثم امة الاحبابيش او الاحباش ثم الافارقة اللي الذي حفظ يا اخوة اوروبا لما دخلها الاسلام الى فرنسا واسبانيا والبرتغال. الغرب الاوروبي كله انتم عارفين انه الاسلام وصل الى سبعين في المية من ارض فرنسا
وصل الى اعتاب باريس وباريس دي في شمال مش مش باريس عاصمة فرنسا مش في وسط فرنسا ليست في وسط فرنسا وانما حوالي تمانية وستين الى اتنين وسبعين على حسب اللي بيقولوه الجماعة الجغرافيين الفرنسيين من ارض فرنسا. وصل اسلام فرنسا واسبانيا والبرتغال
قال اللي حافظ وجود الاسلام هناك الفترة دي كلها اللي هي كان اسمها آآ اسمها يا سيدي ايه دولة الموحدين؟ دولة المرابطين دولة المرابطين دولة المرابطين دي كانوا كانوا جماعة من موريتانيا والسنغال
كانوا افارقة هم الذين ذهبوا وانقذوا ونجدوا المسلمين هناك فاحتفظت احتفظ الاسلام لقرون قرون مش عشرة عشرين تلاتين سنة قرون احتفظ باسبانيا والبرتغال وهذه الاماكن وفرنسا وما الى ذلك بسبب هذا الجنس الافريقي
اللي كان وجم منه الناس بقى اللي اللي حافزينهم بعض الاخوة اللي هم زي يوسف ابن تاشفين يوسف ابن تاشفين ده ما كانش من قريش ولا كان من الجزيرة العربية
ولا كان عربي خالص. يوسف ابن كاشفين سنغالي ولا موريتاني فالامم التي استجابت للاسلام حتى صارت جندا له. لانهم لقوا المسلمين مش بيمصوا دمائهم مش واخدينهم مصلحة يعملوا بها شغل. مش بيرفعوا بها مستوى معيشة الفرد الامريكي
عشان كده انا بقول لكم انه سواء ازا سمعتم عن اهانات المصحف في جوانتنامو او سمعتم عن ان الامريكان يمتصون الدماء ويعتدون على الكرامة من اجل من اجل سعر الدولار
ويطلع اخونا سامي الحاج بعد خمس سنين يقولوا انتم ما تعرفوش اللي بيحصل. هناك خمس سنين وما حدش عارف ينطق. ومرة اخرى اشد على يدي الرئيس عمر البشير رئيس السودان
لتاني مرة انا يمكن من شهر ونص قلت لكم انه هو الشخص الوحيد رئيس الدولة الوحيد رئيس الدولة المسلمة الوحيدة اللي وقف وقال ما فيش واحد دنماركي هيدخل يدنس ارض السودان بعد كده ابدا. والمرة دي وانا لا اعرف لا اتكلم عن بقية سياساته ولا بقية سياسات الدولة
اسأل الله ان يرشد الجميع الى الخير. انما اتكلم عن واقعة ولا اريد ان تشمل هذه الواقعة الا ما اذكره فقط فيقول امبارح يروح يزور سامي الحاج في المستشفى بمجرد ان وصل ويستقبله ويشد على يديه ويقبل ابناءه
يعني انا عايز اقول لازم تعرفوا عشان الاخوة اللي بعد كده بينسوا مسألة المقاطعة بعد شوية تبص تلاقيهم بعد شوية وقت كده يعملوا ايه يعني اهو احنا كنا بنقاطع المنتجات الامريكية خلاص فات شهرين يرجعوا تاني ياخدوها وكده من قطع الدنمارك ماشي فات الوقت لا يا اخوة لا
كونوا رجالا كونوا امة صامدة مقاطعة المنتجات الاشعر نفسيا تجاه تجاه هذه الامور كلها بهذه العداوة لان كرامتنا وكرامة المصحف وكرامة النبي عليه الصلاة والسلام. لا تعينوا هؤلاء لا تعينوا لا دنماركي ولا امريكي ولا اسرائيلي
اسرائيل ايوة هات اتصالاتي يا استاز حمدي كما آآ يعني من يتصل مرحبا ان شاء الله فيصح ان احنا نقف وقفة جادة وقوية في هذا الميدان وفي هذا المضمار وان نشعر اننا نريد ان نستعيد
يا امتنا وعايز اقول لكم الجماعة اليابانيين يعتبروا من ثقافتهم ومن واحنا لا نقول هذا. انا بس انقله اليكم اليابانيين يعتبرون من ثقافتهم وثوابتهم وتراثهم احتقار الجنس الامريكي او احتقار الجنس الابيض كلية. نحن لا نحتقر جنسا وانما الابيض كالاسود كالاصفر كلهم سواء العبرة بالعقيدة
مش بلون بشرة ولا بتجعيدة شعر ولا بلون العينين وانما باقول لكم انهم ليشعروا بالقوة يشعرون بان الجنس الابيض جنس آآ محتقر. ايها الاخوة ايها الاخوة اعملوا معروف لا لا لا يعني يسيل اللعاب امام منتجات الامريكية والبريطانية والفرنسية والالمانية
وانما ان نعرف حدودنا وان نعرف ان هؤلاء يعني يناصبوننا العداء وخصوصا ان الامة الاسلامية بالكامل كانت آآ تحت سلطان المسلمين آآ كانت تحت اهلا وسهلا. اتفضل يا استاز ياسر يا مرحبا
السلام عليكم. وعليكم السلام ورحمة الله وبركاته. شيخ حازم عندي سؤال. تفضل يا سيدي اه اه اخي اه ابعت لي يبعت لي مصاري ايوة معك. آآ النصاري مصدر حرام مصاري ايه
مصدر حرام. من مصدر حرام. مم. من مصدر حرام. مم آآ فانا بعطي اياهن هبة او بيعطيني اياهن يشتغل فيون او بيعطيني اياهن اه ربما يطلبون مني مرة ثانية ربما يطلبها منك مرة تانية؟ اه ربما يسترجعها اله
اه فانت بتعمل فيها ايه اه بشتغل فيا او بخبيها اله او بصرفها اه. فهل يجوز لي ذلك طيب يا سيدي جزاك الله خيرا وتحياتنا لاهل سوريا الكرام البررة ربنا يحفظهم يا رب
النهاردة اسعار السلع الغزائية زادت في مصر وسوريا في نفس اليوم يعني او بعض السلع زي البنزين وما الى ذلك. وده يعني من من من مؤشرات اهوت الحمد لله بيزيد الاسعار مرة واحدة في
حاضر يا اخ ياسر جزاك الله خيرا اتفضل يا استاز هيثم يا الف مرحبا. اتفضل. السلام عليكم ورحمة الله وبركاته. اتفضل سيدي. جزاكم الله خيرا على ما قدمتموه. الله رفع الله قدرك
يا رب ميزان حسناتك ويحفزك. اسأل الله ان يجمعني واياك في الفردوس الاعلى. اللهم امين. الله يبارك فيك يا ذا الجلال والاكرام. لا لسابقة عذاب الا لمناقشة ربنا يبارك فيك. محتاج اجابة منك صريحة الله يبارك فيك. اتفضل. آآ انا ملتحي وكنت بعمل في عمل ما يعني
فالعمل اللي انا كنت بعمل فيه صفحة فعشان اروح اعمل تاني شرط حلق اللحية عند المقابلة وفي العمل بالفعل وحلقة اللحية عند المقابلة فعلى اساس ان انا ممكن اطلبها تاني بعد الدخول
فواضح ان لا مجال بعد ما دخلت ان انا دلوقتي اطلق اللحية تاني فمش عارف اعمل ايه بصراحة يعني انا اسيب العمل برغم ان انا متزوج وعندي ذرية الحمد لله ربنا رزقني عندي بنت
مش عارف انا قدام موقف اصحاب والله يا شيخ حازم. حضرتك بتشتغل ايه يا استاز هيثم؟ او يعني في مجال ايه مش تحديدا يعني قصدي اقول انت في الشركة صاحب حرفة ولا موزف؟ موزف
موظف وفرص العمل قائمة ولا ايه الاخبار؟ والله حضرتك زي ما تقول اليومين دولات فرص العمل زي ما حضرتك شايف يعني فانا مش عارف اعمل ايه بالزبط. طيب يا اخي
حياك الله شرفت حياك الله ربنا يتقبل يعني اتفضلي يا ام لؤي والف مرحبا. اه جزاك الله خيرا. السلام عليكم ورحمة الله وبركاته. الله وعليكم السلام ورحمة الله وبركاته. اولا نشكر حضرتك ان حضرتك اتحت الفرصة دي للاتصال بحضرتك
انا اسف والله يا اختي اتفضلي. ربنا يبارك لك. اه بص يا دكتور لو سمحت سؤالي بس اه اه فيه اه احد الشيوخ على احدى القنوات اه اه كانت فيه بنت اتصلت سألت على الولد اللي متصور على الكمبيوتر. لما هو مات وبعد طلع بعد تلات ساعات ولقوه اه اه شكله متغير جدا. انا مش
حضرتك عندك فكرة عن الموضوع دوت ولا لأ ؟ لأ مش تفصيلا يعني انا سمعت عنه سماع عام طيب هو آآ الشيخ ربنا يكرمه قال لها لأ الغيه الغي دوت من على الكمبيوتر
ودوت المفروض ان احنا دوت في القبر ده طبعا في علم الغيب لا يعلمه الا الله سبحانه وتعالى. هو دخل القبر فعلا؟ اه لا هو اساسا كان مات وبعد تلات ساعات قال انا
آآ ان هي الام شكت في الوفاة فطلعوه بعد تلات ساعات عشان يعرفوا ايه سبب الوفاة. متغير اساسا هو كانوا بيقولوا كان شعره اسود وكان هو ابيض وآآ آآ بعد ما طلع لقوا عينيه طائرة وشعره ابيض كالثلج وجسمه ازرق في اسود ربنا يعافينا واياكم. والمسلمين جميعا اللهم امين. امين. فشكله فعلا بشع جدا. هو المشكلة ان
هو ده عندي على الكمبيوتر الاخ الدكتور او الشيخ لما قال كده آآ فانا قلت هشيله. آآ جه بعديها بفترة بالزبط امبارح يعني لقيت آآ احد الشيوخ آآ قالوا في البرنامج
الو يعني ايه يعني كعبرة هو حتى كانوا منزلينها على سي دي هل من معتبر اه هو موجود عند حضرتك على صورته الاسبق وصورته بعد الصورة الاسبق لأ الصورة الاسبق اتوصفت بس. بعد ما طلعوه كده بتلات ساعات
ولقوا شكله بالطريقة دي. فسأل والده الولد ده كان بيعمل ايه؟ فقالوا ان هو كان بيتهاون في الصلاة وكان بيسمع الاغاني فبس فا امبارح لما كان عندي يعني آآ احد الاقارب سمعوا الشيخ وانا باقول ده هو عندي الكمبيوتر فطلبوا ان هم يشوفوه. فانا وريتها لهم. طبعا الحمد لله ما
يا رب فعلا يعتبر ويحافزوا على الصلاة. بس هل سؤالي دلوقتي انا مش عارفة الموضوع صح ولا غلط؟ اه. ان انا اوريه لحد دوت اه برضه كده صح ولا غلط؟ حاضر حياكم الله شرفتم
سينا اهلا وسهلا ربنا اتفضلي يا ام محمد حياكم الله. السلام عليكم. وعليكم السلام ورحمة الله وبركاته. انعم واكرم اتفضلي يا شيخ صار مشاكل اه من فترة يعني صار مشاكل كان لأ معلش يعني وضحي كلامك وارفعي صوتك عشان افهم اتفضلي
يعني آآ ارفعي صوتك شوية. الو. انا سامع بس ارفعي الصوت ووضحي آآ وضحي الكلام ها. من فترة. من فترة الو. ايوة من فترة حصل ايه ؟ حصل مشاكل بين زوجي واهلي
واهله. واهله اه. اهله هو اه. من ساعة القوي ويعني دخلوني فيها انا ما الي داعي لها ايوة ويعني يتخاصمون على ادارة الشيء. حاضر طيب يا ستي ربنا ينجيك ويا رب العالمين
حاضر يا استاز بسام اتفضل يا استاز بسام. حاضر اهلا باهل الاردن الكرام البرر ربنا يحفزكم ويبارك فيك وعليك يا عم الشيخ. يا اخي الكريم حياكم الله افصح الخير يا رب. الله يبارك فيك يا رب العالمين يا اخي. انا مصري في الاردن. يا مرحبا يا مرحبا
ربنا يتقبل. هي دعواتك لنا يا عم الشيخ بالصبر. ربنا يا اخي يبارك في غربتك ويردك سالما الى اهلك يا شيخ انا انا متأثر جدا متأثر جدا يعني باللي بيحدث وبالاحساس اللي انت بتقولها جدا. هم. وبدعوه ان انا انا مش قادر احكي
ادعي لي بالشفا. انا والله معي مرض ربنا انا عندي ورم ربنا يعافيك يا اخي الكريم. ربنا دكتور حكى لي. بس من فضلك من فضلك قال لي انك آآ الجمجمة
فصل الجمجمة. نعم. بيستصل نص الجمجمة ضد الصافر يعني انا بناشد كل الناس تدعي لي بالرحمة. وبالصبر وبالتوبة الصالحة. امين. وننقل لكم يعني دعوات فرحة ويعافيك انت يا اخ بسام مقيم هناك يعني لك اسرتك وعايش هناك باستمرار لا لا انا لسه
للعمل نعم. نعم. ولكن العملية دي تعملها عندك في الاردن. العملية لا ما اقدرش اعملها هنعملها في مصر ان شاء الله. ربنا يعافيك ويتم عليك نعمة وفضل يا رب العالمين ولعل الله سبحانه وتعالى يجعل لك اية من الايات. اسأل الله ان يرينا
في معافاتك وفي نجاتك وفي آآ يعني آآ وفي اتمام نعمة العافية عليك اية من اياته البينات. ولا تعجب فان الله سبحانه وتعالى قادر على كل شيء. ربنا يعافيك يا رب. ولكن
حاضر الاخ علاء حاضر. آآ بس يعني يا اخ بسام لازم تعرف انه لعلها لحظات ساعات ايام يعافيك الله بعدها وتعود ما شاء الله من اتم ما يكون عافية. بس هو ده الوقت الغالي. هو ده الوقت الغالي الذي تصبر فيه. علاء ولا ام علاء
اتفضل اتفضل يا استاز علاء. سلام عليكم. يا الف مرحبا اخي الكريم وعليكم السلام. الله يبارك فيك يا شيخنا. اهلا وسهلا. والله العزيم انا عندي مشكلة كده وعايز اخد رأي حضرتك فيها بس. اتفضل
انا دلوقتي كانت والدتي مريضة بقى لها عشر سنين ماشي؟ اه في استلفت فلوس كتير قوي ومش عارف اسدها نعم. لجأت لطرق كتير عشان تساعدني رجال اعمال او جمعيات شرعية ما حدش عايز يساعدني. انت في مصر
انا هنا في طنطا. في طنطا اه. اه. فمش عارف والله الدنيا مقفولة قدامي. مش عارف اعمل ايه. نفسي في حد يقول لي اعمل كزا وانا هعمله علما بان الناس اللي انا سالف منها فلوس شكياني وخناقات ومشاكل ومش عارف اعمل ايه. كل اما اطرق باب يقولوا لي ما فيش ما فيش ما هو انا مش عارف اعمل ايه
ربنا يعافيك. حاضر يا اخ علاء جزاك الله خيرا. ربنا يسد عنك يا ذا الجلال والاكرام ويغيثك بفضل وكرم ورحمته ويشفي والدتك وتحتسب برا يا رب العالمين اه اه ام مريم من فرنسا اهلا وسهلا
اتفضلي يا ام مريم حياكم الله يا اختاه السلام عليكم. وعليكم السلام ورحمة الله وبركاته. حياكم الله. السلام عليكم وعليكم السلام ورحمة الله وبركاته. اهلا وسهلا. اتفضلي. ارجوك يا يا عمي ارجوك يا يا مولانا ان تدعي لبنتي بالرحمة
حاضر ربنا يبارك فيها يا رب العالمين وينعم عليها ويتم عليها نعمته وفضله ورحمته يا ذا الجلال والاكرام. ويقر عينيك بها يا رب العالمين ويعفو عنها ويلزمها الطاعة والصلاح والهدى يا ذا الجلال والاكرام
حاضر. الو. احنا ناخد بقى الاسئلة النهاردة ونجاوبها المرة الجاية. مهند اتفضل يا استاز مهند اهلا وسهلا. عليكم. اتفضل. وعليكم السلام ورحمة الله وبركاته. اتفضل. انتم عندكم كله برامج اتفضل يا اخ مهند حياكم الله. يحييك يا رب العالمين يا رب. آآ شيخ بعد ازنك
اتفضل آآ انا شب متزن جديد نعم؟ وعندي يعني حمية للدين يعني بالله الحمد لله. اه بس بدي اسألك انا بما اني مسلم هلأ انا شو ما شو مطلوب مني هلأ ؟
يعني ملتزم جديد. شو شو برأيك انت شو بتنصحني اني اساوي جميل حياك الله حياك الله بارك الله فيك حاضر. يعني انت بتقول شاب ملتزم جديد وعايز تعرف ايه المطلوب منك الان تحديدا
مزبوط؟ خير ان شاء الله خير طيب يا استاز وليد اتفضل تونس ما شاء الله تونس وسوريا وفرنسا ده حاجة عظيمة اتفضل يا اتفضل يا استاز وليد يا الف مرحبا وانعم واكرم باهل تونس الكرام. والصالحين واصحاب الزيتون والعلم الشرعي
اهل تونس هم الذين نزل منهم الشيخ الذي جعله الله سببا في دولة المرابطين اللي كنت بحكي منها دي جاء من تونس ونزل الى السنغال وموريتانيا وهو الذي اكرم الله به اوروبا. ان يغيثكم يا رب العالمين وان يرفع ما عندكم من بلاء وان تكونوا على الصواب
اتفضل يا اخ وليد. بارك الله فيك. مرحبا. حياك الله. يا شيخ انا نحب نسأل اه اه هل القرض الربوي مع التحرام مهما كان ينوع. فما واحد باش ياخذ قرض باش
يبني مسكن حاضر حاضر ان شاء الله بازن الله. جزاك الله خير الجزاء. الاخوة التونسيين دول ربنا يكرم حاضر الاخوة التونسيين الحقيقة انا يعني رأيتهم في بلاد كثيرة في الدنيا
رأيتهم في فرنسا وفي امريكا وفي كندا كانوا دائما يعني لم استسلم ارى انسانا يعني مما ممن رأيتم الا وهو على خلق وادب وبر. فربنا يحفزكم يا اخي ويبارك فيكم. ام عمرو من
من عمان يا الف مرحبا اهلا وسهلا يا ام عمرو اتفضلي يا اختاه. السلام عليكم كيف حالك يا شيخنا؟ وعليكم السلام ورحمة الله وبركاته يا الله عنا كل خير. الله
يعزك ويحفزك يا رب العالمين. اتفضلي تحت امرك. ربنا يخليك يا رب. آآ بس انا لي مداخلة بسيطة آآ هي مش سؤال ولا حاجة ولكن هي استغفار آآ الحمد لله الاسبوع اللي فات آآ رأيت رؤية للرسول صلى الله عليه وسلم
الحمد لله. فانا بس كنت عايزة اعرف يعني آآ المفروض مني ايه او او الرؤية مغزاها ايه او كده انا مش آآ مش فاهمة او مش عارفاها طيب حاضر حاضر اجاوب هو كل كل اللي حصل في الرؤية ان هو صلى الله عليه وسلم يعني قابلته في وسط مجموعة من الناس وقال لهم يعني وسعوا
الطريق اه عشان اسلم عليها. وسلمت عليه صلى الله عليه وسلم. الله اكبر. خرجت وانا فرحانة من الروضة وطايرة من الفرحة ان هو يسلم علي. الله اكبر فانا وكان معي ولد وبنت يا زوجين يا يا اختين. يا اخ واخته يعني. انا عندي ولد وبنت. فانا مش عارفة
انا انا بعاني من مسألة القناة الكتير ولكن انا الحمد لله رب العالمين بحاول التزم بقدر الامكان. معك ايه كتير؟ معك مسألة ايه كتير بعاني من من مسألة القلق او هم فسروها اكتئاب. نعم. طيب يا اختي ربنا
ينجيك من كل سوء يا رب ويحفظك حاضر اي اتصالات خلينا حتى لو كثرت انا ما عنديش مانع لانه الحقيقة يهمني اسمع يعني يعني حتى لو كده ونوجز ونوجز في الاجابات ان شاء الله. الوليد من المنصورة اتفضل يا استاز وليد يا الف مرحبا يا اخي الكريم. سلام عليكم. وعليكم السلام ورحمة الله وبركاته. اتفضل حياك الله اهلا
اعزك الله يا اخي احبك الله الذي احببتني فيه يا رب. كان عندي سؤال بعد ازن حضرتك. اتفضل كنت عايز بس اعرف الفرق بين الماء الطاهر والماء الطهور الماء ما شاء الله ما شاء الله حاضر ربنا يتقبل يا رب العالمين
طيب آآ استاز حمدي ان شاء الله انا يعني اي اي اتصالات انا يعني اسمعها علشان آآ حاضر فؤاد من المغرب يا الف مرحبا يا استاز فؤاد اتفضل حاضر حاضر. السلام عليكم
السلام عليكم. طيب. وعليكم السلام ورحمة الله وبركاته يا اخي الكريم. اولا احبك في الله. والله نحن سعداء بمكالمتك وسعداء ببرامجك. يا اخي الكريم شكر الله لك ربنا ينجينا نحن وانت تريد فقط طلب اريد اللي هو تأخير المورد شوية لان الوقت بالنسبة للمغرب
والله لقد تعلقنا ببرنامجك وتعلمت الكثير جزاك الله. والله محتاجين ان نتابعك ونواصل هذا هو الطلب لا اريد شيئا اخر. ربي والله هو اللي يحبك في الله وجزاك الله عنا خير. والله يا اخ فؤاد انا خايف تحصل خناقة مسلا بين المغرب وبين الخليج بسبب مواعيد البرنامج
البرنامج كان فيه عندنا برنامج ربنا يحفظهم في رمضان الماضي. وكان بيجي متأخر فكانوا الجماعة اللي في الشرق يتضايقوا لانه بييجي متأخر وكانوا الجماعة اللي في المغرب سعداء جدا لانه مناسب بمجرد ان ينتهي وقت
التراويح والقيام يرجعوا يلاقوا البرنامج. فكل ما نيجي نجيبه بدري يعني يحصل فحاضر ان شاء الله. هي الحل في الاعادة ده بقى ان شاء الله حاضر الله اكبر على اسيوط اهلا يا استاز ياسر يا مرحبا. سلام عليكم يا فندم. وعليكم السلام ورحمة الله وبركاته. سعادتك يا فندم. حياك الله يا اخي الكريم. والله
يعني احنا سعداء بان احنا بنسمع سيادتكم وقناة الناس دي يعني ربنا سبحانه وتعالى يزيدكم من نعيم الله. ربنا يكرمهم جميع المشايخ الافاضل وجزاكم الله كل خير. امين يا رب احنا الصراحة يعني كنا محرومين فعلا من رؤية سيادتكم
الحمد لله ولكني احنا يعني في اسيوط يعني انا فعلا يعني يمكن اربعة وعشرين ساعة قاعدين قدام القناة وبالزات قناة الناس. الله اكبر. بتنوم امتى ؟ اهو. وربنا يكرمكم. بيقول لك ما هي بتنيمنا
الله يخلي سعادتك. ربنا يكرمك. اسيوط دي فيها بركة كبيرة. يا اخ ياسر. والله سعادتك كان عندي سؤال سعادتك. تفضل يا اخي الكريم. اه بالنسبة يعني اه في الايام اللي فاتت دية
اه يعني كانت ست فاضلة وبعد كده جت اسناء الوفاة بتاعتها فابتدت طبعا الشيالة كده تجري بالناس وكده وبعد كده زي ما انت عارف انا. اه. يعني الناس يقول لك دي شيخة زهرت وكده وبتاع. ماشي
دخلت النقطة وابتدت تلف في البلد فايه يعني موقف سيادتك اللي هي مسلا مشيت بالناس جاوب حضرتك حاضر بس دي ده يعني آآ واحدة ميتة متوفاه شجاعة جدا دخلت النقطة وما همهاش دي حاجة هايلة
طيب يا اخ مصطفى اتفضل اهلا يا استاز مصطفى اتفضل يا اخي الكريم. سلام عليكم. وعليكم السلام ورحمة يا الف مرحبا في الله وللمرحوم الشيخ فضيلة الشيخ اللي هو افتقدناه. عليه رحمة الله ويا ريت تليفون حضرتك الشخصي يا شيخ حازم حبا في الشيخ صلاح ابو اسماعيل انا من
على فكرة. يا الف مرحبا وردان المباركة الكريمة. يا اهلا وسهلا المجاهدة صاحبة الفضل. الله يحفظك. وصاحبة القدم الرفيع ربنا الثابت ربنا يبارك فيك يا رب العالمين. الله يخليك. حضرتك سيب لهم تليفونك وانا اتصل انا بك. انت اهل لان اتصل انا بك. يعني فجزاك الله خيرا
يا الف مرحبا ربنا يكرم وردان واهل وردان وما حولها يعني بلد يا اخوة قبل ما اخد الاتصال التالي بلد كانت تنادي بشرع الله هي وما حولها من القرى الصالحة المجاهدة المباركة
ولا اريد ان اذكر انا استطيع اني اذكرهم بلدا بلدا دون ان يسقط مني اسم. دي دي بلادنا وقرية قرية. بدءا من بني سلامة والحاجر ووردة الى الجنوب الى اقصى الى مشارف القاهرة
لكن آآ عايز اقول لكم انها كانت تنادي بشرع الله عز وجل يوم ولو سمحتم خلوا بالكم من الكلمة دي يوم لم يكن على وجه الارض كله كلها على وجه الارض مكان
بيخرج فيه ناس مطالبين بشرع الله بالالاف وباصوات يعني كالرعد تشق علينا السماء. وفاكر انا ازاعة مونت كارلو وازاعة لندن كانت بتزكر آآ وردان وآآ نجلة والحسنيين على انها واوسيم والمنصورية على انها من اعاجيب الزمان
اعجوبة من اعاجيب الزمان لانها تنادي بشرع الله وده كان حصل في وقت يعني كان من البدايات فاسأل الله ان يأجرهم خيرا يا رب العالمين ما اعرفش الحقيقة ناخد اتصالات تاني ولا نكتفي بهذا القدر
طيب خلاص الاتنين اللي منتزرين فقط آآ محمود وابو زياد علشان الحق اجاوب بس جزء لكن انا والله هتخلوني بعد كده ايه يعني آآ معكم على طول لكن ان شاء الله عشان الحق اجاوب قبل نهاية الموعد لاني مش فاضل غير ربع ساعة. اتفضل يا استاز محمود. السلام عليكم. وعليكم السلام ورحمة الله وبركاته
اه سيادة الشيخ انا لسه راجع من العمرة بقالي اسبوع. يا مرحبا ربنا يتقبل. اللهم امين. اه بس بعد ما رجعت اه شفت رؤية غريبة شوية اتفضل. آآ ان انا كنت بجري في جنينة
وخايف ايوة. وانا كنت تارك الصلاة قبل العمرة وبعدين آآ زهر لي اسير ظهر لك ايه؟ قسيس من من الكنيسة. اه نعم. اه وبعدين قال لي هم دول اللي مخوفينك وكان ماسك اتنين زي الجان كده زي جن
بالزبط. مم لما شفتهم وهو ماسكهم اتشجعت وقلت بسم الله الله اكبر مم آآ اتحرقوا مم آآ بعد ما اتحرق واخدت المصحف وطلعت جريت مم طيب ماشي يا جزاك الله خيرا خلاص حاضر
ام زياد وبعتزر بقى عن ما بعد كده يا مرحبا ويبقى الكويت هي المسك الختام ربنا يحفزه. اتفضلي يا اختاه. الو السلام عليكم. وعليكم السلام ورحمة الله وبركاته لا اله الا الله. طيب معلش. ازا اتصلت هي دي بالزات آآ نرد عليها. حد تاني بقى نكتفي عشان الحق بس ارد لا انا مش هلحق يعني
آآ شوفوا يا اخوانا الكرام اولا انا اشكر جدا وانا لا ما تتصوروش كم انا سعيد بهذا التواصل لان اتمنى يبقى كده على طول وازا حبيته على كده ونخلي ايه ونبقى نتقابل بعدين بقى نتكلم في الحاجات التانية انما يعني
آآ اولا اولا الرجل الذي يجترئ لانه ده كان الحقيقة قضية كبيرة جدا. الرجل الذي يجترئ على اموال زوجته الرجل الذي يجترئ على اموال زوجته ويقول لها مسؤولي لاهلك ادفعي لنا كزا
فين ما تروحي تجيبي كزا انت مش قبضتي الشيء الفلاني؟ اقول له يا اخا الاسلام الله في القرآن تحدث عنك كرجل وقال ان الله اعطاك انت درجة على المرأة وقال الرجال قوامون على النساء
قال وبما انفقوا من اموالهم بما فضل الله به بعضهم على بعض. يعني دي عندها صفة مش عنده وهو عنده صفة مش عندها وبما انفقوا من اموالهم لا تنظر الى اموال امرأتك
انت من اتباع رسول الله صلى الله عليه وسلم الذي كان اكثر انسان مؤتمن على اموال زوجته خديجة كان ياخدها يروح يتاجر لها ويجيب لها اموالها موفورة لا تنظر الى وحتى لو انت الذي اعطيتها. ربنا سبحانه وتعالى قال لك لو كنت اديت لها انطار دهب
لو وزنت لها امطار من الذهب. قال واتيتم احداهن قنطارا فلا تأخذوا منه شيئا ثم سمى النظر اليه واخذه بهتانا واثما مبينا ولا تنظر الى اموال امرأتك ولا تتابع ماذا اعطاك اهلك؟ جابوا لك ايه النهاردة
وكلوكي ولا شربوكي لما رحتي عندهم قدموا لكم ايه مش كده وانما اكرم انت ولا تنظر الى ما في ايدي الناس وعايز اقول لك ازا كانوا هم اغنياء وانت راجل موزف محدود لازم تعرف
انه من يستغني يغنه الله انت عايز تبقى غني استغني ليغنيك الله انما لو نظرت الى ما في ايدي الناس فان الله سبحانه وتعالى ها خلي بالك مجرد قال النبي عليه الصلاة والسلام حديثا معناه ان من اخذ المال من الناس بتطلع اليه باستشراف
اه في نفس انا بس بقول لك المعنى لضيق الوقت واريد الايضاح لانه صاحب هذا السؤال لازم يفهم يتطلع الى ما في ايدي الناس يلاقي واحد معه كيس من المانجة كيس من البرتقال معه شوية
بيقول يا سلام لو مم حلو قوي حلوة مانجة منين؟ ها؟ لا من نظر اليها باستشراف نفس لم يبارك له فيها والعلماء على ان رزق الانسان يقل بقدر ما يسأل الناس
انت شحت من واحد قلت له يا عم اديني من الحاجات دي واحدة اعطاك ينقص الله رزقك بقدر ما اخذت لانك اخذت يعني يمد يده الى الناس استكثارا خلاص؟ فلابد ان تعلم الانسان اللي عايز يفضل فقير وكحيان
وعند جزم الناس واقدامها هو الذي يسأل ويشحت الا ان يكون صاحب عجز كامل او فقر لدرجة انه لا يجد شيئا انما من غير كده لا يمكن يغتني لا يمكن
كلما طلب ازداد فقرا. هذه سنة الله. لذلك لا تنظر الى اموال امرأتك ابدا ولا تتابع حركتها مع اهلها واهلها بيدوا لها كم ومعك ايه وقبضت ايه والعلاوة ايه انما اترك كن كريما وثق
في النبي عليه الصلاة والسلام الذي يقول لك ومن يستغني يغنه الله مصدقه ولا مش مصدقه؟ مصدقه ولا مش ولا عايز تفتقر وتظل فقيرا ازا كنت مصدقه يبقى اللي اللي يستغني يغنيه الله. بلاش كده. واحيانا نرى هذا الكلام من واحد استاز جامعة ولا وزير ولا صحفي ولا ولا
ولا يعني لا نريد ان نرى ذلك لا من وساعات واحد يكون فقير وبسيط جدا ولكن عنده كرامة يقول لها يا بنت الحلال ده حاجة وده خلي بالك بقى من الحاجة الاخطر
ولادك ولادك هيطلعوا شريهين هيطلعوا شاريين هيطلعوا جعانين. هيطلع نهم. تدي له الف يبقى عايز الفين. تدي له الفين عايز اربعة. وباصص للي في ايدين الناس لانه تربى على مسلكك
انما اعطه الاستغناء يخرج رجلا موقرا محترما ليس واقعا تحت الاقدام. خلوا بالكم يا جماعة خلوا بالكم ربوا ابنائكم على على علو الهمم ربهم على علو الهمم الاخ اللي اخوه يرسل له فلوس الاخ السوري ياسر يرسل له فلوس اهو انا عارف ان مصدرها
فياخدها بيقول لي بيصرفها ده حرام طبعا تصرفها ايه او يشيلها له يدخرها له لعله يطلبها. مين قال كده هذه الاموال لا تقبلها اصلا. قل له لا اقبل ويحرم عليك حرمة مغلظة مؤكدة ان تأخذ منه
ازا كان انت مطالب بالنهي عن المنكر تقوم تترك النهي عن المنكر وتستبدله الى المشاركة في المنكر يبعت لك فلوس تصرفها وتنتفع بها وهي من حرام ثم بعد ذلك ترجعها له تاني ده ايه العزمة دي
هذا اشتراك في الحرام وكان ممكن اقول لك خدها واصرفها كزا لا يمكن هذا الكلام يجوز هذا المال مال فاسد لا تمتد اليه يدك واعرف ان كل تعاون منك معه في قبض المبلغ وانك تحفظه له ثم ترد اليه حرام لا شك فيه
الاخ الملتحي يا اخي الكريم لا تحلق لحيتك من اجل العمل وابحث عن عمل وثيق ان الله سبحانه وتعالى الذي يقول ومن يتق الله قاعدة وقانون يجعل له مخرجا لو وقفت الاية هنا كويس انما يقول ويرزقه من حيث لا يحتسب. مش من القوانين المعروفة
لا تقلل اطلاقا من حجم الهدى ومن درجة الهدى التي انت عليها. انت ملتحي خليك ملتحي لا علشان تدخل العمل ولا عشان مستحيل واجعله مثلا وسترى في يوم من الايام وقد رأيت هذا
شركة تغوص وتمتلئ بالمصلين وبالملتحين وبالصالحين وهي الشركة دي في يوم من الايام رفدت واحد منهم هات قدرة فول وبيع اقف بيع شرايط وموبايلات وحاجات زي كده ولو انما لا تقلل من الهدى وخصوصا انت موزف انت مش واحد يعني لا تقلل من الهدى
الهدى الذي انت عليه. جايز بعض الناس هيقولوا الكلام ده صعب وازاي الشيخ يقول له يسيب شغله ويعمل ويسوي اروا الله اروا الله تعالى من انفسكم عزما على الطاعة. لا تجعلوا ارخص شيء في اليد طاعة الله. واعزموا
ودور وستجد والامور احسن امال تعمل ايه ايام ما كانت واحدة محجبة الوحيدة في القاهرة اللي كانت محجبة وكانت محجبة ويطردونها من كل مكان تذهب اليه وحتى امتلأت الان شوارع القاهرة بالمنقبات
المنتقبات يعني والمحجبات وما الى ذلك. لا يا اخوة اصحاب العزم والقوة ان شاء الله الاخت اللي بتقول ان كان عندها على الكمبيوتر ولا آآ صورة ولد مات وبعد تلات ساعات خرجوه من القبر او يعني آآ طلعوه امه شكت فوجدوا شكله متغير وما الى ذلك
شوفوا يا جماعة في تلات نقط سريعة. نمرة واحد الصور الفوتوغرافية مش حرام. وليست هي المقصودة بالتصوير الوارد في كل احاديث النبي عليه الصلاة والسلام ان حديث الرسول عليه الصلاة والسلام امتى نأخذ منها الدليل بالنص ومع الاسف من ناحية الفقه يمكن تكون الناس بتاخد ظاهر الحديث وخلاص
انما امتى يعتبر الحديث دليل مباشر كنص لما يكون المعنى الموجود في النص ده هو المطابق للحال اللي موجود انما التصوير عند العرب في هذا الوقت كان هو التمثيل عمل التماثيل والصور المجسمة برضه لوحة وبارز منها. ده حرام. انما الصورة
في حد ذاتها مسألة ان انا لما احط هذا القلم كده يقوم يعمل ظل على الورقة. يعني انا لو حطيت الورقة دي اللي بنكتب عليها دي وحطيت القلم القلم ها
علشان الاضاءة عمل ظل ظل على الورق طب لو انا شلت الورقة دي وجبت ورقة تانية حساسة. ورقة مش مش سميكة كده. ورقة حساسة وخليت الضوء ده قوي اسمه فلاش قوي جدا
بيحصل ايه؟ يقوم بدل ما يعمل ظل على الورقة الحساسة يقوم يحرق من الورقة الحساسة نفس شكل الالم. الحرق ده هو الفوتوغرافية. اذا هذا مجرد ظل القلم على الورقة. ما فيش حد بيقلد
الولد وانما هو ظل الولد نفسه. فحبس الظل بالظبط زي الظل والخيال اللي يبقى على الحيطة كلاهما سواء. طيب كون ان الولد ده دخل وخرج المسألة انا لا اريد للناس ان يحملوا الامور اكثر مما تحتمل. جايز يكون لان الولد ده اتكتم ودخل وغيره. فالناس ظنت انها
ومات فحصل له اللي حصل. جايز جدا فتبقى المسألة تفسيرها طبي عادي جدا لا نحمل الامور اكثر مما تحتمل. انما نفترض مع اختنا ام لؤي انه هذا الكلام صحيح انه فعلا دي معجزة والولد ما بيحصل
كتير على فكرة احيانا واحد يفضل فترة وكزا سم يعود فيقول رأيت ورأيت. فهي على كل حال ما فيش مانع ده يحدث فاذا افترضنا خلاص انا خلصت بقى النقطتين اللي انا حبيت ازكرهم. ازا افترضنا يا اخت ام لؤي ان الكلام ده في موعزة فعلا وصحيح فعلا
وان الولد تعرض فعلا لهذا فلا بأس ان نحتفظ بهذه الصورة على الكمبيوتر ما لم يكن فيها فتنة او يكن فيها ايذاء للمشاعر ايضا فتنة من ناحية او ايذاء المشاعر من ناحية انما ما فيش مانع ان تكون على سبيل الموعظة ازا صدقت فيها هذه الموعظة. فاضل خمس دقايق ولا حاجة حاضر
آآ الاخت السورية اللي بتقول ان حصل مشاكل بين زوجها واهله واحد متخانق مع اهله. فدخلوها هي في المشاكل اقول لك انت نمرة واحد انت مخطئة كون ان اهل الزوج وجدوا فيك ان انت ممكن تعتبري داخلة في المشاكل اذا انت مقصرة في خلق يجعله
هم يحسنون الظن بك وانما التمسي له المعاذير عثرتهم وسامحيهم. وحاولي تساعديهم على البر مع ابنهم. وانه جواز بك زواجه بك يقربه اليهم اكثر من ذي قبل. مش لما اتجوزك اصبح بيتخانق معهم فانت مكلفة
بان تحسني خلقك لينظروا اليك على انك قريبة منهم. فعلا ولست انت السبب. لكن اقول زوجك يا اخي انت رجل رجل عيب عليك ان تكون رجلا وان تسمح لخلاف بينك وبين اهلك ان يطول امرأتك. قل لهم ما لكوش دعوة بفلانة. ده انتم
اتكلموا معي وفرق بين الاتنين في الخلافات. اجمع بينهم في الخيرات. ليه بقى واحد ومراته اتخانقوا هي مستعدة تغفر له وتسامحه ميت مرة بعد كده. انما هم لما يروا من زوجة ابنهم مرة واحدة شيء يمكن يفضلوا فاكرينه طول العمر
ما تخلوش الست تتخانق مع اهل جوزها. واقول لاهل الزوج بعد ذلك عيب عليكم كبير ان تدخل امرأة في بيتكم في حتى لو مش في بيتكم لكن في حياتكم يبقى اسمها في بيتكم. عند ابنكم وتهان
ليس هذا شأن الكرام. الكرام هم من اذا دخلت اليهم فتاة او امرأة اكرمت وارتفع قدرها. ده الناس الكرام عايزين تبقوا لئام انتم حرين. خليكم لئام ولذلك آآ يعني آآ عقاب من الله. انما كونوا كراما
طيبين قولوا لها ولا حاجة تمسك انت مالك. انت ست الكل فوق الدماغ. انما لازم نعرف ما هو خلق الاسلام آآ الاخ الكريم بسام اسأل الله لك الشفاء يا اخي الكريم
وان يتم عليك نعمة العافية. ولو كان الوقت متسعا كم رأينا مليون واقعة انسان يكون والله امي انا. ربنا يكرمها يا رب العالمين اية بينة لا نعرف حتى الان ما الذي حدث فاكرمها الله تعالى وعادت معافاة بعد ان كانت المخاطر وقالوا لابد من
وكذا وفات عشر سنين على هذا الكلام ولا نعرف تحديدا ما الذي حدث فان الله تعالى قادر ان يلمس بالرحمة مرضك فتوشفى فاسأل الله لك يا ذا الجلال والاكرام ولادعون لك ان شاء الله في السجود بازن الله تعالى في هذه الليلة. اسأل الله سبحانه وتعالى لك
بس عايز اقول لك الحق الفرصة اغتنم الفرصة دي. الايام دي حتى يحدث هزا هي فرصة ان تري الله من نفسك ايمانا وتقى وصبرا وبرا آآ الاخ اللي كان عنده آآ انه
اه بيقول والدته كانت مريضة لمدة عشر سنوات واستدان كتير. يعني انا ارى ان انت تجيب الناس اللي استدنت منهم الى بيتك ان يروا والله تعالى يقول وان كان ذو عسرة
فما فيش وقت للسداد. يقول فنظرة الى ميسرة بس عايز اقول لك حاجة خليني صريح معك انا لا هاقول لك هاجيب لك ناس ولا انت تشوفهم تروح لمين انا عايز اقول لك الذي يمنع الناس من ان يغيثوا اصحاب البلاء
المصائب انهم بيشكوا فيهم. هل يا ترى صحيح عندهم مصائب؟ ولا بيدعوا ذلك لاخذ فلوس وللهروب من ديون؟ فالذي هو ان تكون واضحا وان يعرف الناس ذلك وان شاء الله تجد الخير وعلى كل حال. انا اسأل الله سبحانه وتعالى لك ان يغيثك واعتقد انك
ستجد ان شاء الله وسادعو لك دعاء يشهد الله سبحانه وتعالى مستفيض بازن الله تعالى هذا وعد. اسأل الله ذلك ان يغيثك برحمته يا رب العالمين الاخت ام مريم من فرنسا كنت اوشكت ان اسألها عاملين ايه في فرنسا والحجاب والتضييق وما الى ذلك
هي تقول ادعوا لبنتي بالرحمة اسأل الله ان يرحمها يا ذا الجلال والاكرام وان يتم عليها نعمته يا ذا الجلال والاكرام. واعد اخواني المتصلين بانني بالورقة دي مش هسيبها. هاخدها معي وانا ماشي
وسادعو لكل انسان منهم بما طلب ان شاء الله. دعاء اسأل الله عز وجل ان يجعله مستجابا يا رب العالمين شاب ملتزم جديد وعنده غيرة وحمية للدين فما المطلوب مني الان تحديدا؟ طبعا المطلوب مني انا الان تحديدا انه اخلص لان الوقت خلص
فمش هقدر اقول لك تحديدا واجيبك في لقاء قادم ان شاء الله اجعل له هذا البرنامج. ولكن كلمة واحدة اريد ان اقولها لك. انت الان في فرصة ذهبية لا تأتي بعد ذلك. ابدا ولا لي ولا اللي بيبقى من زمان
ده غير اللي بيذوق حلاوة انه ملتزم الان يشعر بحلاوة الاقبال على الله اغتنم الفرصة دي وسكن العاطفة الدافقة والحماسة الكبيرة للالتزام على طاعات تقدر عليها وتطيقها لكن وتحبها. حتى يستمر هذا الزاد معك ان شاء الله دائما. يعني اغتنم الفرصة عامل زي اللي بيخطب بنت
يعيش معه خمسين سنة بعد كده زوجين لكن فترة الخطوبة يفضل لها حلاوة. مع الفارق الذي يلتزم يحب الطاعة ويشعر بعذوبته طوال عمره اغتنم الفرصة واستكثر من طاعة الله واجيبه
قرض ربوي يا اخ يا وليد يا تونسي قرض ربوي حرام لتبني مسكن ما تبنيش مسكن. استأجر وسيغنيك الله تقترض بالربا ده الربا ده عبارة عن اقتراض مية نار. عارف مية النار
ماء النار فيه حد يقول له لو سمحت اديني شوية مية نار لاني عطشان انت تقترض مالا الله تعالى قال انه سيمحقه وتبني بيت ليمحقه الله بمن فيه من اولاد وذرية وزوجة يمحق الله الربا
في حد يستلف مية نار حاضر الاخت التي رأت النبي عليه الصلاة والسلام في المنام كنت احب ان يكون عندي وقت طويل للاجابة وتعاني من القلق والاكتئاب وانت عايزة ايه؟ دي رؤية رائعة يا اختاه. اسأل الله ان يجعلها رؤيا حق وصدق يا رب العالمين. تقولين ان النبي صلى الله عليه وسلم قال لهم وسعوا اريد ان اسلم
عليها فاسأل الله سبحانه وتعالى ان يجعلها رؤية بركة يا رب العالمين ولعلها المخرج من الضيق وكلمة وسعوا تكون معناها زوال الاكتئاب وزوال القلق واوصيك بالا تهتمي بالناس اوي ولا الا تهتمي بالدنيا والستاير والسجاد والفلوس وانما حاولي
انظري الى ما عند الله عز وجل حتى ينتهي هذا. الماء الطاهر والماء الطهور باختصار الماء الطهور هو اللي ينفع تتوضى به. طاهر ويطهر. ينفع تتوضأ به او تغتسل به اللي هو الماء المطلق. اللي تشوفه تقول دي ماية
انما مية بحاجة تانية يبقى ماء طاهر ولكنه لا يتوضأ به ولا يغتسل به. فالماء الطاهر زي شربة اللحمة والفراخ. مية طاهرة الماية الطاهرة زي العصير الكركديه والتمر هندي كل دي مياه طاهرة. ولكنها لا تطهر بمعنى ما ينفعش تغتسل بها. فطبعا باختصار
حاضر اجاوب انما الماء الطهور هو ماية الحنفية اللي بتنزل من الصنبور هي ماية النهر هي مية البحر هي مية المية لما تشوفها ما تقولش دي ماية بكزا. الحاجة اللي تشوفها تقول دي ماية بكذا ما تبقاش ماء مطهر
انما تبقى طاهر فقط مش نجس. انما الماء المطهر الاخ المغربي عايزنا نأخر الموعد شوية. احنا بقى لنا شهر ونص بنحاول نبدره. حاضر يا اخي الكريم على كل حال انت عايز تأخر الموعد عشان تبقى
صحيت الصبح ولا عشان ايه تكون وصلت من الشغل ده انت من المغرب. نشوف حاضر. الاخ اللي بيسمع المشايخ اربعة وعشرين ساعة آآ بيقول جنازة بتجري بالنعش ودخلت النقطة. طب زي بعضه
ليس ممكن جايز بس ما لهاش معنى. مش معناها انها من الصالحين. ولا معناها انها وحشة ولا معناها هتخش الجنة ولا هتخش النار ولد وبعدين لما تبقى جنازة هتجري وتخش النقطة خلي الناس كده يسيبوها بقى ما دام هي بتجري لوحدها
ها مش هيسيبوها لان لو سابوها هتقع لو سابوها لو سابوها هتخش الحجز. يعني لو سابوها هتخش هتقع انما هم بيشيلوها ويجروا بها الله اكبر يا سلام والناس الطيبين بقى وانت عارف ويعملوا مقام سيدي ما اعرفش ايه وما هو الا. انت عارف الراجل
اللي مات له حمار فدفنوا في حتة وقعد يعيط فالناس افتكروه مقام من الاولياء وراحوا فعملوا مقام. حد عارف مقام سيدي مين مش تعرف سيدي مين ده مين ها يا سيدي
دي نقطة اه سيدي سيدي اللوا فما ينفعش يعني الكلام فازا تجري بالنعش ما تجريش بالنعش ما لهاش اي معنى الله اعلم بهذا ما لهاش معنى مباشر والشاطرين يسيبوها تجري لوحدها وتطير وتطلع السما. وبدل ما تروح للواء جيش تطلع للوا في الطيران
آآ بيقول لي ايه الاخ بتاع الجيزة آآ الاخ بتاع وردان ربنا يكرمه احنا يعني راجع من العمرة من اسبوع. يا اخي الكريم الاخ اللي راجع من عمرة من اسبوع
رؤية ممتازة الله انت كنت مضيعا للصلاة مفرطا فيها تاركا لها وكان هناك من يحيط بك من حب الجاه وحب المال. يقول النبي عليه الصلاة والسلام ما ذئبان ديب ما ذئبان جائعان ارسلا على غنم قوم فقعدوا ينهشوا ويفتكوا بهم
لا يفسدون هذا الغنم مثل ان يفسد حب الدنيا متمثلا في حب المال وحب الدنيا متمثلا في حب الجاه والمكانة يفسدوا دين الانسان فانت كنت تترك الصلاة ويظهر لك قسيس وهو من الكافرين في طبعا كما تعلم. يعني عقيدة ثم بعد ذلك قلت بسم
بسم الله الله اكبر وهو الطاعة. الله اكبر مش يعني الله اكبر بتاعتنا. الله اكبر هي تعظيم الله وان يكون الله اكبر من كل ما سواه فاحترق الشخصين اللي كانوا مخوفينك فانت مطالب ان تبقى على ما خرجت به من العمرة. ما حدش لو سمحت
يكلمني يطلب مني تفسير رؤى او احلام. انا ما بتكلمش لا في الرؤى ولا في الاحلام ولا في الجن انا بتكلم في الانس اللي صاحيين انما الجن واللي نايمين ما اتكلمش فيهم. اتكلم في الانسان لما يبقى صاحي. انما فانما انا بس باقول لك انت الله تعالى اراد
اراد ان يقول لك انك بالعمرة قلت الله اكبر وجعلت الله اكبر مما عداه فاحترق من يفسد دينك وعليك ان تلتزم بهذا طريقي ابدا. واما اختنا الكريمة ام زياد فنعتذر لها عن قطع الارسال. ايها الاخوة الكرام البررة
ايها الاخوة جزاكم الله خيرا وسامحونا لضيق الوقت ولكن هكذا كان. ان شاء الله بكرة هنتقابل بكرة التلات الساعة عشرة مساء وكل يوم ثلاثاء في العاشرة مساء ويكون لقاء اسبوعيا غدا عشرة مساء ان شاء الله مع استمرار
موعدنا اسأل الله ان يشرح الصدور وان يأخذ بالايدي اليه اخذ الكرام عليه. برحمتك يا ارحم الراحمين. برحمتك يا يا ارحم الراحمين برحمتك يا ارحم الراحمين. واشكر لكم شكرا جزيلا ما اسعدتموني به في هذه الليلة من اتصالات. جزاكم الله خير
والسلام عليكم ورحمة الله تعالى وبركاته